
Kasutusloa väljastamine

(Väikesaare tn 43)
1. ASJAOLUD JA MENETLUSE KÄIK
05.09.2014.a. Narva Linnavalitsuse korralduse vastuvõtmiseks laekusid Väikesaare tn 43 kinnistu omanikult püstitatud saunale kasutusloa taotlus nr 8868/1-16, kooskõlastatud ehitusprojekt ja riigilõivu maksekorraldus. Projekti kontrollimisel ja ehitise ülevaatusel selgus, et saun vastab ehitusprojektile. 
Ehitusseaduse §33 lõike 4 kasutusloa väljastaja väljastab kasutusloa või keeldub selle väljastamisest 20 päeva jooksul kasutusloa väljastamiseks vajaliku viimase dokumendi esitamise päevast arvates. Ehitusseaduse §33 lõike 4 alusel on teostatud kasutusluba taotleva ehitise ülevaatus ja nõuetele vastavuse kontroll. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 
2. ÕIGUSLIKUD ALUSED

2.1. Ehitusseaduse § 32 lõige 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2.Narva linna ehitusmäärus § 27 lõige 3 ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
3. OTSUS
 Väljastada Väikesaare tn 43 püstitatud saunale kasutusluba.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

